FI Euroopan unionin virallinen lehti C 322/31

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

2010/C 322/10

Tämä julkaiseminen sisältää mahdollisuuden esittää neuvoston asetuksen N:o 510/2006 (1) 7 artiklassa tarkoitetun vastaväitteen. Perusteltu lausuma on toimitettava komissiolle kuuden kuukauden kuluessa tämän asiakirjan julkaisemispäivämäärästä laskettuna.

YHTENÄINEN ASIAKIRJA

NEUVOSTON ASETUS (ΕY) N:o 510/2006

”ΚΑΤΣΙΚΑΚΙ ΕΛΑΣΣΟΝΑΣ” (KATSIKAKI ELASSONAS)

ΕY-N:o: EL-PDO-0005-0734-14.01.2009

SMM ( ) SAN ( X )

1. Nimitys:

”Κατσικάκι Ελασσόνας” (Κatsikaki Elassonas)

2. Jäsenvaltio tai kolmas maa:

Kreikka

3. Maataloustuotteen tai elintarvikkeen kuvaus:

3.1 Tuotteen tyyppi:

Luokka 1.1 Lihat (ja muut eläimenosat)

3.2 Kuvaus tuotteesta, johon sopii nimitys (1):

Kyse on 30–55 päivän ikäisen, vielä maitoa yksinomaisena ravintonaan käyttävän painoltaan 5,5–9,0-kiloisen vuonan tuoreesta lihasta, joka on peräisin laajemmalla Manner-Kreikassa elävien kreikkalaisten alkuperäisrotujen fenotyyppiset piirteet omaavista nuorista vuohista. Näillä eläimillä on seuraavankaltaiset fenotyyppiset piirteet: kohtalaiset jalka-asennot, hyvä fyysinen kehittyneisyys, sopusuhtainen ulkomuoto, vaihteleva väritys, hallitsevana musta väri, pitkä karva, sarvet, keskisuuret korvat, lyhyet mutta vahvat jalat, erinomainen kestävyys, vähän kuluttava rehunkäyttö, vahva luonne, sopeutuvuus kuuman ja kuivan ilmaston niukkoihin laitumiin ja laajaperäiseen kasvatukseen, myöhäinen sukukypsyys, alhainen tiinehtymisaste, alhainen maidontuotanto, maidon korkea rasvaprosentti (5 prosenttia) ja proteiinipitoisuus (3,5 prosenttia), sopeutuvuus ilmastollisiin äärioloihin, hyvä vastustuskyky tauteja vastaan sekä hyvä soveltuvuus liikkumiseen. Näiden vuohien populaatiot kuuluvat kreikkalaiseen paikallisrotuun (Capra Prisca) tai tämän risteytyksiin Skopelokselta lähtöisin olevan rodun uroksien kanssa. Edellä mainitun populaation vuohet elävät laajaperäisissä ja puolittain laajaperäisissä oloissa Elassonasin maakunnassa, kuten alue alempana määritellään ja rajataan, ja laiduntavat yli 250 metrin korkeudessa sijaitsevilla vuoristolaitumilla.

Elassonasin vuonan liha myydään ainoastaan tuoreena: a) kokonaisena ruhona, b) puolitettuna sekä c) paloina.

Katsikaki Elassonas -lihan aistein havaittavat laatutuntomerkit:

Katsikaki Elassonas -lihalla on tunnusomainen aromi ja miellyttävä tuoksu ja maku sekä mureus, lihamehun pH on 7,0–7,2. Rasvakerros on hyvin ohut, jopa olematon, ilman ihonalaista rasvaa, lihaton ruho; linoleenihappopitoisuus on korkea. Lihan väri pääasiassa valkoisesta hennon vaaleanpunaiseen, unionin asetusten mukaisesti. Se kuuluu unionin lainsäädäntöön perustuvaan keveiden vuohien luokkaan.

Katsikaki Elassonas -lihan kemialliset ominaisuudet:

Katsikaki Elassonas Kosteus-% Keskiarvo Proteiini-% Keskiarvo Rasva-% Keskiarvo Tuhka-% Keskiarvo 77,71 19,63 1,02 1,18





Meat color (lihan väri)

L = 43,17 + 0,46 Luminary (vaaleus) a = 7,28 + 0,79 Red (punaisuus) b = 10,40 + 0,63 Yellow (keltaisuus)

3.3 Raaka-aineet (vain jalostetut tuotteet):

—

3.4 Rehu (vain eläinperäiset tuotteet):

Vuonien ravintona teurastusikään asti on yksinomaan emän maito. Vuohien ravinnonsaanti perustuu vapaaseen laiduntamiseen vuoristolaitumilla (yli 250 metrin korkeudessa) sekä kylvönurmilla. Lisärehua annetaan 3–5 kuukautta, enimmäkseen viljaa, hernekasveja, vihanneksia, korsirehua, apilaa, öljykasvituotteita, jotka tuotetaan pääasiassa rajatulla maantieteellisellä alueella, sekä vitamiineja ja kivennäisaineita. Vähälukuiset kylvönurmet ravitaan seudulta saatavalla eläinten lannalla, mutta hyönteismyrkkyjä, rikkakasvintorjunta-aineita tai lannoitteita ei käytetä.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Jotta ruholla olisi oikeus nimitykseen ”Katsikaki Elassonas”, seuraavien edellytysten on täytyttävä:

a) teurastetun vuonan emä ja isä ovat eläneet rajatun maantieteellisen alueen sisällä vähintään 8 kuukauden ajan ennen parittelua;

b) Elassonasin vuonat ovat rajatulla alueella syntyneitä, kasvaneita ja siellä teurastettuja.

3.6 Viipalointia, raastamista, pakkaamista jne. koskevat erityiset säännöt:

—

3.7 Merkintöjä koskevat erityissäännöt:

Kokonaisiin ruhoihin, puolikkaisiin tai paloihin kiinnitetään seuraavanlainen merkki:

4. Maantieteellisen alueen tarkka rajaus:

Alue käsittää:

a) Larisan hallintoalueeseen kuuluvan Elassonasin alueen

b) Damasin piirin, joka kuuluu Larisan hallintoalueella sijaitsevaan Tirnavosin kuntaan.

5. Yhteys maantieteelliseen alueeseen:

5.1 Maantieteellisen alueen erityisyys:

Määritelty maantieteellinen alue on kokonaan tai puolittain vuoristoa ja vaihtelee maastokorkeudeltaan 250 metristä 2 550 metriin. Maa-alueesta 60 prosenttia on laitumia, joille on luonteenomaista monenlaisten heinien, yrttien ja maustekasvien laaja kirjo. Elassonasin alueen laidunalat käsittävät luonnonlaitumia, rehuviljelyssä olevaa maatalousmaata, kesantoa ja kausiluontoisia laidunmaita. Luonnonlaitumet koostuvat nurmista sekä pensaikkoisista ja osittain metsäisistä niityistä. Näille alueille tunnusomaisin piirre on monimuotoinen kasvisto, johon kuuluu runsaasti erilaisia maustekasveja.

Laitumet koostuvat ensisijaisesti heinäkasveista ja toissijaisesti palko- ja asterikasveista. Heinäkasveista löytyvät pääasiallisesti seuraavat heimot: Festuceae, Hordeae, Pemineae, Aerostideae, Phalatideae ja Aneneae. Tavallisimmat nurmikasvit ovat Festuca rubra, Dactylis glomerata, Bromus sp., Trifolium sp., Stipa sp., Lolium sp., jne. Pensaikot auttavat merkittävällä tavalla kattamaan eläinten tarpeet nuorilla versoilla ja latvusten varjossa kasvavilla ruohokasveilla, laidunkelpoisuus nousee 1,39 kotieläinyksikköön.

Vuohet ovat pienikokoisia ja vähällä raviinolla toimeen tulevia. Ne ovat paikallispopulaatioita, jotka ovat sopeutuneet elämään määritellyn alueen vuoristoisilla ja puolittain vuoristoisilla alueilla. Vuohien laajaperäinen kasvatus kuuluu olennaisena osana luonnontilaisen alueen kulttuuriin ja suojeluun, mutta se on myös tarpeellinen osa Elassonasin maakunnan jokapäiväistä elämää.

5.2 Tuotteen erityisluonne:

Katsikaki Elassonas -ruhon rakenne on lihaksistoltaan yhtenäinen. Ruho on kevyt, rasvakerros on ohut, lähes olematon, ihonalaista rasvaa ei ole. Katsikaki Elassonas sisältää proteiinia enemmän (19,63 prosenttia) kuin muiden alueiden vuohet (18,9 prosenttia), rasvan kokonaismäärä on alle 1,02 prosenttia, kun se on muiden alueiden vuohilla 4,83 prosenttia, lihan väri vaihtelee valkoisesta hennon vaaleanpunaiseen, tasankomaiden vuohilla väri on vaaleanpunainen. Lisäksi ruhojen rasvahappoanalyysit ovat osoittaneet, että Elassonasin vuohien linoleenihappopitoisuus (C18:3) on suurempi tasankomaiden vuohiin verrattuna. Katsikaki Elassonas -liha on mureaa ja mehukasta, sillä on tunnusomainen arominsa ja vielä myöhemmälläkin iällä miellyttävän kevyt tuoksu ja maku. Kaikista näistä syistä Katsikaki Elassonas on hyvin kysyttyä monissa suurissa väestökeskuksissa: Larisan ja Katerinin hallintoalueilla, Ateenassa, Thessalonikissa, Kreetalla ja ulkomailla.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Katsikaki Elassonas -lihan laatuominaisuudet johtuvat alueen maaperän ja ilmaston erityisominaisuuksista (vuoristoiset ja puolittain vuoristoiset alueet), rehevistä laitumista ja ravintokasvien monipuolisuudesta (pelkästään Olympos-vuorella tavataan 1 700 kasvilajia) ja tietysti monista yrttikasveista. Vuoristoisella ja puolittain vuoristoisella Elassonasin alueella laiduntavat eläimet käyttävät ravinnokseen monenlaisia heinäkasveja, yrttejä ja muita kasveja. Lisäksi nämä eläimet kulkevat usein pitkiä matkoja, mikä muovaa niiden rakennetta erilaiseksi verrattuna alempana eläviin eläimiin ja erityisesti eläimiin, jotka eivät pääse laiduntamaan. Monien aromaattisten kasvien antioksidantit tuovat maitoon erityisen aromin ja maun, ja eritoten ne antavat vuonien lihalle sen tunnusomaisen maun ja aromin, joka tekee tuotteesta kuluttajien parissa hyvin kysytyn.

Aromin voimakkuus liittyy positiivisesti linoleenihappoon (C18:3), jota esiintyy suurehkoja määriä vapaasti laiduntavissa eläimissä. Nämä maitoruokinnassa olevan vuohen lihan halutut erityisominaisuudet ovat yhteydessä Elassonasin maakunnan maaperään, kasvillisuuteen ja mikroilmastoon.

Elassonasin vuohien rasvahappoja on analysoitu, ja niistä on löydetty suuremmat linoleenihappopitoisuudet (C18:3) tasankomaiden vuohien vastaaviin arvoihin verrattuna. Aromiin vaikuttavat lisäksi ravinnon laatu, rotu, kasvatusmenetelmä, ikä sekä se, missä lisääntymisiän ja -kierron vaiheessa eläin on.

Katsikaki Elassonas -lihan aistein havaittavat ominaisuudet johtuvat:

a) paikallisista, kooltaan pienistä vuohiroduista, jotka ovat vähällä ravinnolla toimeentulevia, kestäviä ja täysin sopeutuneita juuri tähän nimenomaiseen maantieteelliseen ympäristöön,

b) vuohien vapaasta oleskelusta ja jokapäiväisestä laiduntamisesta,

c) erilaisten ravintokasvien, kuten ruohon, yrttien ja aromaattisten kasvien, huomattavan monipuolisesta saatavuudesta,

d) korkeuserojen vaihtelusta 250 metristä 2 550 metriin,

e) alueen maaperästä ja mikroilmastosta,

f) yksinomaisesta emänmaitoruokinnasta,

g) korkeasta linoleenihappopitoisuudesta (C18:3),

h) siitä, että emälle (kuttu) annetaan lisäravintoa, joka on pääosin Elassonasin alueella tuotettua rehua, vain lyhyen aikaa.

Katsikaki Elassonas -vuohien kasvatus ja lihantuotanto on historiallista, ja siitä on tietoja jo vuosisatojen takaa. Tuotetta myydään kuluttajille muun muassa Larisassa, Katerinissa, Ateenassa, Thessalonikissa ja ulkomailla (Italiassa, Espanjassa ja Kyproksella).

Eritelmän julkaisutiedot:

(Asetuksen (EY) N:o 510/2006 5 artikla 7 kohta)

http://www.minagric.gr/greek/data/Προδιαγραφές%20προϊόντος%20ΚΑΤΣΙΚΑΚΙ%20ΕΛΑΣΣΟΝΑΣ.doc

(1) EUVL L 93, 31.3.2006, s. 12.